বিদ্যা সিনহা সাহা মীম
বিদ্যা সিনহা সাহা মীম (জন্ম: ১০ নভেম্বর, ১৯৯২) বাংলাদেশের একজন মডেল, অভিনেত্রী এবং লেখিকা। "লাক্স-চ্যানেল আই সুপারস্টার ২০০৭" প্রতিযোগিতায় তিনি প্রথম-স্থান লাভ করেন। একই বছরে হুমায়ুন আহমেদ পরিচালিত "আমার আছে জল" চলচ্চিত্রের মাধ্যমে তার চলচিত্রে অভিষেক হয়। "জোনাকির আলো" চলচ্চিত্রে অভিনয় করে ৩৯তম জাতীয় চলচ্চিত্র পুরস্কারে মৌসুমীর সাথে যৌথভাবে শ্রেষ্ঠ অভিনেত্রীর পুরস্কার অর্জন করেন।
নীলাঞ্জনা নীলা
২০১৪ সালে লাক্স চ্যানেল আই সুপারস্টারে দ্বিতীয় রানার্সআপ হয়ে নীলা টেলিভিশনে তার কর্মজীবন শুরু করেন। তিনি বেশ কিছু টেলিভিশন বিজ্ঞাপনে মডেল হিসেবে তার শোবিজ ক্যারিয়ার শুরু করেন। বিজ্ঞাপন চলচ্চিত্রের আসার পর, তিনি সেভেন আপের টেলিভিশন বিজ্ঞাপন দিয়ে সাফল্য অর্জন করেন, যার জন্য তিনি সমালোচকদের প্রশংসা লাভ করেন। যার জন্য তিনি সেরা মডেলের মনোনয়ন অর্জন করেন। পাশাপাশি তাকে সেভেন আপের বিলবোর্ডেও দেখা যায়। নীলা বিভিন্ন বাংলাদেশী ও বহুজাতিক ব্রান্ডের সাথে যুক্ত হয়েছেন। নীলাকে বিভিন্ন ব্র্যান্ড যেমন- সেভেন আপ, বাংলালিংক, ক্লোজ আপ, ইতালিয়ানো মেলামাইন (আরএফএল), রিং আইডি, ক্রিসেন্ট ফুটওয়্যার (২০১৬) এবং আরো অনেক ব্র্যান্ডের মডেল হয়েছেন। ২০১৭ সালের জানুয়ারিতে তিনি বাংলাদেশ টেলিভিশন শিল্পে অসাধারণ পারফরম্যান্সের জন্য লাক্স ইমার্জিং তারকা পুরস্কার লাভ করেন। সম্প্রতি তিনি বদরুল আনাম সৌদ পরিচালিত তার প্রথম পূর্ণদৈর্ঘ্য চলচ্চিত্র "গহীন বালুচর" এর অভিনয় সম্পন্ন করেছেন।